b'\n_START_ARTICLE_\nMindanao\n_START_SECTION_\nNavnet Mindanao\n_START_PARAGRAPH_\n\xc3\x98ya ble gitt tre forskjellige navn av utenlandske kartografer f\xc3\xb8r det til slutt ble Mindanao. En tidlig venetiansk geografisk forfatter ved navn Giambattista Ramusio kalte omkring 1550 \xc3\xb8ya for Vedanao, og de tre som fulgte etter ham skrev Medanao. Senere skrev japanerne Mitanao p\xc3\xa5 sine portolanske kart._NEWLINE_J. A. Jobling (2017) hevder at Mindanao opprinnelig ble navngitt etter maguindanaoene (et morofolk og et tidligere sultanat, n\xc3\xa5 mer eller mindre synonym med provinsen Maguindanao), men navnet m\xc3\xa5 is\xc3\xa5fall v\xc3\xa6re en omskrivning.\n_START_SECTION_\n\xc3\x98yas geografi\n_START_PARAGRAPH_\nMindanaos landomr\xc3\xa5de er p\xc3\xa5 94 631 km\xc2\xb2, og omfatter s\xc3\xa5ledes 34\xc2\xa0% av Filippinenes samlede landmasse. \xc3\x98ya har fem st\xc3\xb8rre fjellkjeder. \xc3\x98yas st\xc3\xb8rste innsj\xc3\xb8, Lake Lanao, er den nest st\xc3\xb8rste innsj\xc3\xb8en p\xc3\xa5 Filippinene.'